ΓΡΑΠΤΗ ΕΡΩΤΗΣΗ E-0543/01

υποβολή: Giovanni Pittella (PSE) και Vincenzo Lavarra (PSE) προς την Επιτροπή

(23 Φεβρουαρίου 2001)

Θέμα: Κίνδυνοι ΣΕΒ

Η Ευρωπαϊκή Επιτροπή εκπόνησε τρεις προτάσεις απόφασης για την Μόνιμη Κτηνιατρική Επιτροπή, με στόχο την καταπολέμηση των κινδύνων από την έκθεση σε παράγοντες που ευνοούν την ΣΕΒ.

Οι προτάσεις αυτές προβλέπουν εξαιρέσεις από τηνποχρέωση αφαίρεσης της σπονδυλικής στήλης των βοοειδών ηλικίας άνω των 12 μηνών (αφαίρεση που μπορεί να γίνει στους χώρους πώλησης στον καταναλωτή) για πέντε χώρες:: Αυστρία, Φινλανδία, Σουηδία, Πορτογαλία και Ηνωμένο Βασίλειο.

Για την Αυστρία, την Φινλανδία και τη Σουηδία - σε αντίθεση με τις δύο άλλες χώρες (το Η.Β. και την Πορτογαλία) - δενπάρχει κανένας περιορισμός όσον αφορά την εξαγωγή τέτοιων προϊόντων προς τις άλλες χώρες μέλη. Ένα τέτοιο μέτρο θα μπορούσε να είναι αντίθετο με τους κανόνες ανταγωνισμού που διέπουν την εσωτερική αγορά της Ένωσης.

Μήπως θα ήταν σκόπιμο οι τυχόν εξαιρέσεις να επιτρέπονται βάσει κριτηρίων που δεν θα είναι γεωγραφικά αλλά θα αφορούν την εκμετάλλευση; Τέτοιες εξαιρέσεις θα έπρεπε να επιτρέπονται μόνον για εκμεταλλεύσεις πουπόκεινται σε αυστηρό έλεγχο ολόκληρης της παραγωγικής κλίμακας, πράγμα που δεν θα εξασφάλιζε μόνον την αποτελεσματική προστασία των καταναλωτών αλλά και θα παρείχε και μεγαλύτερες εγγυήσεις ως προς τους κινδύνους στρέβλωσης της αγοράς εις βάρος των χωρών στις οποίες έχουν επιβληθεί περιορισμοί στην εμπορική διάθεση.

Μπορεί η Επιτροπή να μας πληροφορήσει για τα μέτρα που προτίθεται να λάβει εν προκειμένω;

Απάντηση του κ. Byrne εξ ονόματος της Επιτροπής

(14 Μαΐου 2001)

Η επιστημονική συντονιστική επιτροπή, στη γνώμη της στις 12 Ιανουαρίου 2001 για την ασφάλεια, σε σχέση με τη σπογγώδη εγκεφαλοπάθεια των βοοειδών (ΣΕΒ), ορισμένων ιστών των βοοειδών και ορισμένων προϊόντων ζωικής προέλευσης,πέδειξε την άποψή της ότι η σπονδυλική στήλη των βοοειδών ηλικίας άνω των 12 μηνών πρέπει να θεωρείται ειδικόλικό κινδύνου (ΕΥΚ). Ανέφερε επίσης ότι κατά την αξιολόγηση του κινδύνου που παρουσιάζει για τηνγεία του ανθρώπου η σπονδυλική στήλη των βοοειδών, πρέπει να λαμβάνεταιπόψη η πιθανότητα μόλυνσης του ζώου και έκανε ιδιαίτερη αναφορά στην ύπαρξη αποτελεσματικής απαγόρευσης των ζωοτροφών.

Ακολουθώντας τη γνώμη αυτή και το συμπέρασμα του Συμβουλίου Γεωργίας της 29ης Ιανουρίου 2001, η Επιτροπήπέβαλε πρόταση στην Μόνιμη Κτηνιατρική Επιτροπή στις 7 Φεβρουαρίου 2001(1) για την προσθήκη της σπονδυλικής στήλης στον κατάλογο των ΕΥΚ, επιτρέποντας όμως κάποιες παρεκκλίσεις για το Ηνωμένο Βασίλειο, την Πορτογαλία, την Αυστρία, τη Φινλανδία και τη Σουηδία. Οι παρεκκλίσεις αυτές όσον αφορά την Αυστρία, τη Φινλανδία και τη Σουηδία βασίζονται κυρίως στο χαμηλό τους γεωγραφικό κίνδυνο ΣΕΒ. Αυτές που αφορούν το Ηνωμένο Βασίλειο και την Πορτογαλία βασίζονται στην απόδειξη της αποτελεσματικής απαγόρευσης των ζωοτροφών.

Η νομοθεσία όσον αφορά τη ΣΕΒ συμφωνείται σε κοινοτικό επίπεδο και εφαρμόζεται από τις αρχές των κρατών μελών. Στην περίπτωση της απαγόρευσης των ζωοτροφών που αποτελεί τη βάση των παρεκκλίσεων για την Πορτογαλία και το Ηνωμένο Βασίλειο, θα ήταν δύσκολο να βρεθεί τρόπος εφαρμογής και αξιολόγησης του μέτρου αυτού σε άλλο επίπεδο εκτός του εθνικού.

(1) ΕΕ L 84 της 23.3.2001.